wannaphong/clean_thaiwikipedia huggingface dataset:
# รายชื่อคณะ วิทยาลัย และสำนักวิชาเภสัชศาสตร์ในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาเภสัชศาสตร์ เป็นวิทยาศาสตร์แขนงหนึ่งว่าด้วยกระบวนการต่าง ๆ เกี่ยวกับเรื่องยาบำบัด บรรเทา หรือป้องกันโรค ปัจจุบัน สภาเภสัชกรรมให้การรับรองหลักสูตรทั้งสิ้น 19 สถาบันรายนามสถาบันการศึกษาระดับอุดมศึกษา ที่เป็นเจ้าของหลักสูตรเภสัชศาสตร์ ที่สภาเภสัชกรรมให้การรับรองสถาบัน เพื่อการรับรองปริญญาตามกระบวนการรับรองปริญญาทางเภสัชศาสตร์ ปีการศึกษา ๒๕๕๙ ปรับปรุงข้อมูล ณ วันที่ ๑๔ ธันวาคม ๒๕๕๘ , คณะกรรมการการศึกษาเภสัชศาสตร์ สภาเภสัชกรรม ดังนี้

 รายชื่อคณะและสำนักวิชาเภสัชศาสตร์ในประเทศไทย 
 คณะ  มหาวิทยาลัย ปีการก่อตั้ง  หมายเหตุ คณะเภสัชศาสตร์ จุฬาลงกรณ์มหาวิทยาลัยจุฬาลงกรณ์มหาวิทยาลัยพ.ศ. 2456 - คณะเภสัชศาสตร์ มหาวิทยาลัยเชียงใหม่มหาวิทยาลัยเชียงใหม่พ.ศ. 2509 - คณะเภสัชศาสตร์ มหาวิทยาลัยมหิดลมหาวิทยาลัยมหิดลพ.ศ. 2511 - คณะเภสัชศาสตร์ มหาวิทยาลัยสงขลานครินทร์มหาวิทยาลัยสงขลานครินทร์พ.ศ. 2521 - คณะเภสัชศาสตร์ มหาวิทยาลัยขอนแก่นมหาวิทยาลัยขอนแก่นพ.ศ. 2523 - คณะเภสัชศาสตร์ มหาวิทยาลัยศิลปากรมหาวิทยาลัยศิลปากรพ.ศ. 2528 - วิทยาลัยเภสัชศาสตร์ มหาวิทยาลัยรังสิตมหาวิทยาลัยรังสิตพ.ศ. 2530 - คณะเภสัชศาสตร์ มหาวิทยาลัยหัวเฉียวเฉลิมพระเกียรติมหาวิทยาลัยหัวเฉียวเฉลิมพระเกียรติพ.ศ. 2536 - คณะเภสัชศาสตร์ มหาวิทยาลัยนเรศวรมหาวิทยาลัยนเรศวรพ.ศ. 2537 - คณะเภสัชศาสตร์ มหาวิทยาลัยอุบลราชธานีมหาวิทยาลัยอุบลราชธานีพ.ศ. 2537 - คณะเภสัชศาสตร์ มหาวิทยาลัยศรีนครินทรวิโรฒมหาวิทยาลัยศรีนครินทรวิโรฒพ.ศ. 2539 - คณะเภสัชศาสตร์ มหาวิทยาลัยมหาสารคามมหาวิทยาลัยมหาสารคามพ.ศ. 2542 - คณะเภสัชศาสตร์ มหาวิทยาลัยพะเยามหาวิทยาลัยพะเยาพ.ศ. 2546 - คณะเภสัชศาสตร์ มหาวิทยาลัยพายัพมหาวิทยาลัยพายัพพ.ศ. 2549 - คณะเภสัชศาสตร์ มหาวิทยาลัยสยามมหาวิทยาลัยสยามพ.ศ. 2549- สำนักวิชาเภสัชศาสตร์ มหาวิทยาลัยวลัยลักษณ์มหาวิทยาลัยวลัยลักษณ์พ.ศ. 2550- คณะเภสัชศาสตร์ มหาวิทยาลัยอีสเทิร์นเอเชียมหาวิทยาลัยอีสเทิร์นเอเชียพ.ศ. 2551รับรองแบบมีเงื่อนไข คณะเภสัชศาสตร์ มหาวิทยาลัยบูรพามหาวิทยาลัยบูรพาพ.ศ. 2552- คณะเภสัชศาสตร์ มหาวิทยาลัยธรรมศาสตร์มหาวิทยาลัยธรรมศาสตร์พ.ศ. 2555- คณะเภสัชศาสตร์ มหาวิทยาลัยเวสเทิร์นมหาวิทยาลัยเวสเทิร์นพ.ศ. 2567คณะเภสัชศาสตร์ สถาบันวิทยาการประกอบการแห่งอโยธยาสถาบันวิทยาการประกอบการแห่งอโยธยาพ.ศ. 2567รับรองแบบมีเงื่อนไข

 หมายเหตุ จัดเรียงตามปีการก่อตั้งคณะเภสัชศาสตร์ในประเทศไทย

 หมายเหตุ รับรองแบบมีเงื่อนไข หมายถึง การที่สภาเภสัชกรรมให้การรับรองสถาบันเปิดใหม่ที่มีการเรียนการสอนหลักสูตรเภสัชศาสตร์ โดยการติดตามและประเมินอย่างใกล้ชิดเพื่อความพร้อมในประเด็นต่าง ๆ ตามเงื่อนไขที่สภาเภสัชกรรมกำหนด
# ทัวทารา
ทัวทารา  เป็นสัตว์เลื้อยคลานเฉพาะถิ่นในประเทศนิวซีแลนด์ แม้ว่ามีรูปร่างคล้ายกับกิ้งก่า ทัวทาราอยู่ในอันดับต่างหากที่มีชื่อว่า Rhynchocephalia ชื่อ tuatara มาจากภาษามาวรีที่แปลว่า "รอยหยักตรงแนวสันหลัง"

ทัวทาราชนิดเดียวยังหลงเหลืออยู่ เป็นสิ่งมีชีวิตเดียวในอันดับ Rhynchocephalia ที่ยังคงเหลือรอด Rhynchocephalia มีต้นกำเนิดในช่วงไทรแอสซิก (~250 ล้านปีก่อน) กระจายพันธุ์ทั่วโลกและมีความหลากหลายสูงสุดในช่วงจูแรสซิก และสูญพันธ์เมื่อ 60 ล้านปีก่อน (ยกเว้นทัวทารา) ญาติใกล้ชิดที่สุดที่ยังมีชีวิตอยู่คือ squamates (กิ้งก่าและงู)

เชื่อว่า บรรพบุรุษของทัวทาราเดินทางมาสู่นิวซีแลนด์จากออสเตรเลียด้วยการเกาะกับของขยะลอยน้ำมากลางทะเลพร้อม ๆ กับการกำเนิดขึ้นมาของผืนดินนิวซีแลนด์เมื่อกว่า 60 ล้านปีก่อน

ทัวทารา มีความแตกต่างจากกิ้งก่า ซึ่งเป็นสัตว์เลื้อยคลานส่วนใหญ่ในปัจจุบัน พอสมควร โดยลักษณะที่สำคัญ คือ  ไม่มีช่องเปิดของหูชั้นนอก และไม่มีอวัยวะสืบพันธุ์ของเพศผู้  ใช้การผสมพันธุ์โดยให้ช่องเปิดใต้ท้องติดกัน และปล่อยน้ำเชื้อผ่านเข้าไปMark Carwardine, The Guinness Book of Animal Records (1995) ISBN 0-85112-658-8  บนกลางหัวของทัวทารามีแผ่นหนังที่คล้ายกับดวงตา ที่ทำหน้าที่เหมือนกับดวงที่สาม เรียกว่า "ตาผนังหุ้ม" สามารถตรวจจับแสงและแรงสั่นสะเทือน รวมทั้งทำหน้าที่เหมือนกับตาของสัตว์ประเภทอื่น ๆ ได้ 

ทัวทารา ได้ชื่อว่าเป็นสัตว์ที่ซุ่มโจมตีได้อย่างดีเยี่ยม ด้วยเป็นสัตว์ที่เคลื่อนไหวช้า จึงกินแมลงต่าง ๆ ที่อยู่บนพื้นดิน ด้วยการซุ่มนิ่ง ๆ รวมทั้งลูกไม้บางชนิดที่อยู่บนต้น และยังกินแม้แต่ลูกทัวทาราที่เพิ่งฟักจากไข่ใหม่ ๆ ด้วย

ทัวทารา เติบโตเต็มที่เมื่ออายุได้ 70 ปี และเริ่มผสมพันธุ์ได้ตั้งแต่อายุ 20 ปี ซึ่งในปี ค.ศ. 2009 ที่สวนสัตว์ในประเทศอังกฤษ ทัวทาราเพศผู้ตัวหนึ่งอายุ 111 ปี ที่ถูกเลี้ยงในนั้นได้ผสมพันธุ์กับทัวทาราเพศเมีย และได้ไข่และฟักออกเป็นตัวทั้งหมด 11 ตัวด้วยกันเฮนรี่"เฒ่า111ปีเพิ่งได้ลูก! ทัวทาราเมื่อวางไข่เสร็จแล้ว จะไม่กลับมาดูแลหรือฟักไข่ แต่จะปล่อยให้ฟักเองโดยธรรมชาติ ไข่ของทัวทารามีลักษณะเปลือกหยุ่นคล้ายแผ่นหนัง และเมื่อฟักออกมาเป็นตัวแล้ว ทัวทาราขนาดเล็กซึ่งมีความยาวเพียง 3 นิ้ว จะรีบออกมาจากโพรงทันที มิเช่นนั้นจะตกเป็นเหยื่อของทัวทาราตัวโตกว่าได้ New Zealand ดินแดนแห่งนก, "Mutant Planet" ทางแอนิมอลแพลนเน็ต. สารคดีทางทรูวิชั่นส์: เสาร์ที่ 22 ธันวาคม 2555
# ซุปเปอร์แมนกับแบทแมน vs เอเลี่ยนกับพรีเดเตอร์
ซุปเปอร์แมนกับแบทแมน vs เอเลี่ยนกับพรีเดเตอร์ (ภาษาอังกฤษ : Superman and Batman versus Aliens and Predator) เป็นหนังสือการ์ตูน จากความร่วมมือของสองสำนักพิมพ์ดัง ได้แก่ ดีซีคอมิกส์ ร่วมกับ ดาร์คฮอร์สคอมิกส์ ที่นำตัวละครดัง อย่าง ซุปเปอร์แมน, แบทแมน, เอเลี่ยน และ พรีเดเตอร์ มาสู้กัน โดยแบ่งออกเป็น 2 ภาค (จัดจำหน่ายวันที่ 8 มกราคม และ วันวาเลนไทน์ ค.ศ. 2007 ที่สหรัฐอเมริกา)

 โครงเรื่อง 

 การจัดพิมพ์ 
ซุปเปอร์แมนกับแบทแมน vs เอเลี่ยนกับพรีเดเตอร์ (โดย Mark Schultz และ Ariel Olivetti, 2-issue mini-series, มกราคม 2007, tpb, 112 หน้า, ดีซีคอมิกส์, พฤษภาคม 2007, ISBN 1401213286)
# ฟุตบอลชิงถ้วยพระราชทานควีนสคัพ ครั้งที่ 34
การแข่งขันฟุตบอลชิงถ้วยพระราชทานควีนส์คัพ ครั้งที่ 34 ประจำปี พ.ศ. 2553 จัดขึ้นโดยสโมสรฟุตบอลชลบุรีได้เป็นเจ้าภาพอีกครั้ง จัดแข่งขันระหว่างวันที่ 6 - 18 กุมภาพันธ์ พ.ศ. 2553 โดยในการแข่งขันครั้งนี้ มี 16 ทีมสโมสรจากประเทศไทย เข้าร่วมการแข่งขัน รอบแรกและรอบสองทำการแข่งขันใน 4 สนามกีฬาใน 3 จังหวัดและ แข่งขันรอบรองชนะเลิศและนัดชิงชนะเลิศที่ สนามฟุตบอลสถาบันการพลศึกษา จังหวัดชลบุรี โดยทีมชนะเลิศจะได้ครองถ้วยพระราชทานเป็นเวลา 1 ปี

 รายชื่อสโมสร 
 สาย 1 
 ทหารอากาศ
 บีอีซี เทโรศาสน
 พัทยา ยูไนเต็ด
 ราชประชา นนทบุรี สาย 2 
 ท๊โอที
 เพื่อนตำรวจ
 ราชนาวี ระยอง
 ฮากก้า ศรีราชา สาย 3 
 การท่าเรือไทย
 ทหารบก
 สมุทรสงคราม
 โอสถสภา สระบุรี สาย 4 
 ชลบุรี
 ธ.กรุงไทย บีจี
 ราชวิถี
 สินธนา

 รอบแรก 

 สาย 1 
ทำการแข่งขันที่สนามเทศบาลหนองปรือ จังหวัดชลบุรี
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  บีอีซี เทโรศาสน  3  3  0  0  9  3  +6  9 2  พัทยา ยูไนเต็ด  3  2  0  1  6  5  +1  6 3  ทหารอากาศ  3  1  0  2  5  6  -1  3 4  ราชประชา นนทบุรี  3  0  0  3  5  11  -6  0 1234'''1. ทหารอากาศ 1-2 0-1 4-32. บีอีซี เทโรศาสน2-1  3-2 4-03. พัทยา ยูไนเต็ด1-0 2-3  3-24. ราชประชา นนทบุรี2-3 0-4 3-4  

 สาย 2 
ทำการแข่งขันที่สนามกีฬากลางระยอง จังหวัดระยอง
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  ราชนาวี ระยอง  3  1  1  1  5  4  +1  4 2  เพื่อนตำรวจ  3  1  1  1  3  3  0  4 3  ท๊โอที  3  1  1  1  1  1  0  4 4  ฮากก้า ศรีราชา  3  1  1  1  2  3  -1  4 1234'''1. ท๊โอที 0-1 1-0 0-02. เพื่อนตำรวจ1-0  2-2 0-13. ราชนาวี ระยอง0-1 2-2  3-14. ฮากก้า ศรีราชา0-0 1-0 1-3  

 สาย 3 
ทำการแข่งขันที่สนามอบจ.สระบุรี จังหวัดสระบุรี
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  สมุทรสงคราม  3  1  2  0  8  6  +2  5 2  ทหารบก  3  1  2  0  5  3  +2  5 3  การท่าเรือไทย  3  1  1  1  7  7  0  4 4  โอสถสภา สระบุรี  3  0  1  2  2  6  -4  1 1234'''1. การท่าเรือไทย 0-2 4-4 3-12. ทหารบก2-0  2-2 1-13. สมุทรสงคราม4-4 2-2  2-04. โอสถสภา สระบุรี1-3 1-1 0-2  

 สาย 4 
ทำการแข่งขันที่สนามสิรินธร อัสสัมชัญ ศรีราชา จังหวัดชลบุรี
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  ธ.กรุงไทย บีจี  3  3  0  0  14  1  +13  9 2  ชลบุรี  3  2  0  1  7  4  +3  6 3  สินธนา  3  1  0  2  5  11  -6  3 4  ราชวิถี  3  0  0  3  0  10  -10  0 1234'''1. ชลบุรี 0-3 3-0 4-12. ธ.กรุงไทย บีจี3-0  4-0 7-13. ราชวิถี0-3 0-4  0-24. สินธนา1-4 1-7 2-0  

 รอบ Knock Out 

 รอบสอง 

 รอบรองชนะเลิศ 

 รอบชิงชนะเลิศ
# การจูบ
การจูบ คือการนำเอาริมฝีปากสัมผัสกับร่างกายของอีกคนหนึ่ง การแสดงการจูบในแต่ละวัฒนธรรมมีความหมายที่แตกต่างกันไป การจูบอาจเพื่อแสดงความรักหรือความใคร่ ความนับถือ การทักทายและแสดงความโชคดี การจูบในหลายวัฒนธรรมทั่วโลกโดยมากจะเป็นการแสดงความรัก ในบางวัฒนธรรมการจูบเป็นการทักทาย โดยเฉพาะประเทศในยุโรป แต่ในบางครั้งการจูบก็ไม่ใช่สิ่งที่เกิดประจำวัน อย่างเช่นชนพื้นเมืองในออสเตรเลีย ชาวตาฮิติ หรือหลายเผ่าในแอฟริกา

การศึกษาเรื่องการจูบเริ่มในต้นศตวรรษที่ 20 โดยนักประวัติศาสตร์ธรรมชาติที่ชื่อ เออร์เนสต์ ครอว์ลีย์ เขียนไว้ว่า "การจูบเป็น การแสดงอเนกประสงค์ในชีวิตสังคมของความศิวิไลซ์ชั้นสูงกว่าของความรู้สึก ความใคร่ ความรัก (เพศ ความเป็นพ่อเป็นแม่ และความเป็นลูก) และความเคารพ" ครอว์เลย์ยังกล่าวว่า การสัมผัส "เป็นความรู้สึกของความเป็นแม่ และการจูบเป็นการสัมผัสและรูปแบบพิเศษของการติดต่อกันที่ใกล้ชิด"Crawley, Ernest. Studies of Savages and Sex, Kessinger Publishing (revised and reprinted) (2006) อย่างไรก็ตามเขากล่าวว่า การจูบเป็นเรื่องแปลกใน "กลุ่มผู้ไม่เจริญกว่า" แต่กระนั้นในบรรดาผู้มีความศิวิไลซ์สูงกว่า ครวว์ลีย์เห็นความแตกต่างว่า การจูบในอียิปต์โบราณไม่เป็นที่รู้จัก แต่ก็แสดงให้เห็นดีในกรีกยุคต้น, อัสซีเรียและอินเดีย

การจูบกันของความรักนั้น นักมานุษยวิทยาในศตวรรษที่ 19 ที่ชื่อเซแซร์ ลอมโบรโซ ระบุมีต้นกำเนิดและพัฒนามาจากการจูบของมารดาLobroso, Cesare. cited by Havelock Ellis, ''Sexual Selection in Man: Studies in the Psychology of Sex, iv. Philadelphia, (1905), pg. 218 ครอว์เลย์สนับสนุนมุมมองนี้โดยกล่าวว่า ในสังคมญี่ปุ่น ก่อนศตวรรษที่ 20 "เป็นสิ่งที่ไม่ตระหนักถึง ยกเว้นเพียงมารดาจูบทารกของเธอ" ขณะที่ในแอฟริกาและคนป่าเถื่อนไร้ศาสนาภรรยาหรือคนรักกันต่างก็ไม่จูบกัน อย่างไรก็ตามในวัฒนธรรมกรีกและละติน การจูบกันถือเป็นเรื่องปกติ เมื่อพ่อแม่จูบลูกของเขาหรือคนรัก หรือคนแต่งงานกันแล้วต่างก็จูบกัน การจูบในสังคมตะวันตกยังมีใช้ในพิธีกรรมทางศาสนาหลายอย่าง เพื่อแสดงความศักดิ์สิทธิ์
# อเล็กซานเดอร์ แม็กควีน
ลี อเล็กซานเดอร์ แม็กควีน, ซีบีอี  (16 มีนาคม ค.ศ. 1969 - 11 กุมภาพันธ์ ค.ศ. 2010) เป็นแฟชั่นดีไซเนอร์ชาวอังกฤษ เป็นที่รู้จักในการออกแบบที่แหวกแนวและชั้นเชิงสุดขีด แม็กควีนทำงานเป็นหัวหน้าดีไซเนอร์ที่จีวองชี่เป็นเวลา 5 ปี ก่อนที่จะก่อตั้งแบรนด์ อเล็กซานเดอร์แม็กควีนและแม็กคิว ผลงานการออกแบบของเขายังมีผู้มีชื่อเสียงที่สวมใส่อย่างเช่น ริฮานน่า, บียอร์ก, เลดีกากา เขายังได้รับเสียงวิจารณ์ตอบรับมากมายและยังได้รับรางวัลแฟชั่นดีไซเนอร์อังกฤษแห่งปี ถึง 4 ครั้ง 

11 กุมภาพันธ์ ค.ศ. 2010 เจ้าหน้าที่พบศพของเขาในสภาพฆ่าตัวตายด้วยการแขวนคอที่บ้านพักในกรีนสตรีต  ซึ่งก่อนหน้านี้แม่ของเขาเสียชีวิตไปเมื่อวันที่ 3 กุมภาพันธ์ ค.ศ. 2010 และงานวันศพของแม่เขาจะจัดขึ้นวันที่ 12 กุมภาพันธ์
# ตะเคียนชันตาแมว
ตะเคียนชันตาแมว  จัดอยู่ในวงศ์ยางนา (Dipterocarpaceae) เป็นพันธุ์ไม้พระราชทานปลูกเป็นมงคลประจำจังหวัดนราธิวาส ลักษณะของตะเคียนชันตาแมว เป็นไม้ต้นสูงถึง 40 เมตร เรือนยอดเป็นพุ่มกลมหรือบางครั้งแผ่กว้าง ลำต้นตรง เปลือกสีน้ำตาลเข้มแตกตามยาวและล่อนเป็นสะเก็ด ตกชันสีขาวใส เปลือกในสีเหลืองแกมเขียว เนื้อไม้สีเหลืองน้ำตาลแกมเหลืองถึงสีน้ำตาลเข้ม ใบ เป็นใบเดี่ยวเรียงสลับ แผ่นใบรูปขอบขนานแกมรูปใบหอก กว้าง 2-4 ซม. ยาว 8-15 ซม. ปลายใบสอบเรียวแหลม โคนใบมนหรือเบี้ยว ผิวใบเกลี้ยงหรือมีขนเล็กน้อย เส้นแขนงใบ 9-10 คู่ โค้งจรดขอบใบ ก้านใบยาวประมาณ 1.5 ซ.ม.ดอก ดอกสีขาวนวลถึงสีขาวอมเหลือง ออกเป็นช่อตามง่ามใบและปลายกิ่ง ผล รูปทรงกระบอกโค้ง ปลายแหลม กว้างประมาณ 1.5 ซม. ยาว 5-7 ซม. มีกลีบเลี้ยงรองผล 5 กลีบ ยาวไม่เกินครึ่งหนึ่งของความยาวของตัวผล        ประโยชน์ ใช้ในการก่อสร้างได้แข็งแรงทนทาน เช่น ทำเสา รอด ตง ไม้หมอนรถไฟ และใช้ต่อเรือ ชันมีราคาสูง ใช้ผสมน้ำมันทาไม้ และน้ำมันชักเงาอย่างดี
# ยุทธการที่เวียนนา
ยุทธการเวียนนา (, ,) เกิดขึ้นระหว่างวันที่ 11 ถึง 12 กันยายน ค.ศ. 1683 หลังจากเวียนนาถูกล้อมโดยจักรวรรดิออตโตมันอยู่เป็นเวลาสองเดือน ยุทธการเวียนนาเป็นการต่อสู้ระหว่างสันนิบาตศักดิ์สิทธิ์กับฝ่ายจักรวรรดิออตโตมันและรัฐบริวารไม่ไกลจากเนินเขาคาห์เลนแบร์กในเวียนนา ยุทธการเป็นจุดเริ่มต้นของการสร้างอำนาจของราชวงศ์ฮาพส์บวร์คในยุโรปกลาง

กองทัพเวียนนานำโดยเอิร์นสท์ รืดิเกอร์ กราฟ ฟอน สตาร์เฮมแบร์กภายใต้การบังคับบัญชาของสมเด็จพระจักรพรรดิลีโอโพลด์ที่ 1 แห่งโรมันอันศักดิ์สิทธิ์

ชัยชนะของยุทธการใหญ่เป็นของฝ่ายกองทัพโปแลนด์, ออสเตรีย และ เยอรมัน ภายใต้การนำของพระมหากษัตริย์โปแลนด์พระเจ้าจอห์นที่  3 โซบีสกี ในการต่อสู้กับกองทัพของจักรวรรดิออตโตมันและกองทัพของรัฐบริวารที่นำโดยมหาเสนาบดีปาชาคารา มุสตาฟา

ตามความเห็นบางความเห็นกล่าวว่ายุทธการครั้งนี้เป็นจุดเปลี่ยนแปลงของสงครามออตโตมัน-ฮาพส์บวร์คซึ่งเป็นความขัดแย้งระหว่างรัฐอำนาจต่างๆ ในยุโรปกลางกับจักรวรรดิออตโตมันที่ดำเนินมาร่วมสามร้อยปี อีกความเห็นหนึ่งก็ว่าเป็นลมหายใจเฮือกสุดท้ายของจักรวรรดิออตโตมันที่เมื่อถึงจุดนั้นก็เป็นช่วงที่ขยายตัวจนเกินตัวอยู่แล้ว สิบหกปีหลังจากการที่ยุทธการสิ้นสุดลงราชวงศ์ฮาพส์บวร์คแห่งออสเตรียก็เริ่มเข้ามามีอำนาจทางตอนใต้ของฮังการี และ ทรานซิลเวเนียที่เดิมอยู่ภายใต้อำนาจของออตโตมัน
# แผ่นดินไหวในมณฑลฉ่านซี ค.ศ. 1556
แผ่นดินไหวที่มณฑลฉ่านซี ค.ศ. 1556 หรือ แผ่นดินไหวฮฺว่าเซี่ยน  หรือ แผ่นดินไหวครั้งใหญ่เจียจิ้ง  เกิดขึ้นเมื่อเช้าวันที่ 23 มกราคม ค.ศ. 1556 เป็นปีที่ 35 ในรัชสมัยจักรพรรดิเจียจิ้งแห่งราชวงศ์หมิง  มีจุดศูนย์กลางอยู่ที่หุบเขาแม่น้ำเว่ย์ ใกล้กับเมืองหัวเซี่ยนในมณฑลฉ่านซี และสร้างความเสียหายให้แก่มากกว่าเมือง 97 เมืองโดยรอบมณฑลฉ่านซี มณฑลชานซี มณฑลเหอหนาน มณฑลกานซู มณฑลเหอเป่ย์ มณฑลชานตง มณฑลหูเป่ย์ มณฑลหูหนาน มณฑลเจียงซู และมณฑลอานฮุยScience Museums of China Museum of Earthquakes, Ruins of Hua County Earthquake (1556) พื้นที่ในระยะ 840 กิโลเมตร (520 ไมล์) โดยรอบถูกทำลาย การประมาณการสมัยใหม่จัดให้มีผู้เสียชีวิตในแผ่นดินไหวที่มากกว่า 100,000 คน กับผู้ที่อพยพหรือเสียชีวิตจากโรคมีมากกว่า 700,000 คน ซึ่งรวมกันมีจำนวน 830,000 คนตามบันทึกหลวง颤抖的地球—地震科学 [Trembling Earth: On Seismology] (2005). Researched by China Earthquake Administration seismologists 冯万鹏,薑文亮,龚丽霞,公茂盛,胡进军; Revised by CEA seismologists 王文清,续春荣,张宝红; Edited by CEA chiefs 谢礼立,张景发. Tsinghua University Press. Pages XIII, 162. "1556年陕西华县8级大地震，死亡的83万人中, 据估计死于瘟疫者不下七八成" [Among the 830,000 died, it is estimated that no less than 70% or 80% died from plagues]
นับได้ว่าเป็นเหตุการณ์แผ่นดินไหวที่สร้างความสูญเสียมากที่สุดเท่าที่เคยบันทึกไว้ในประวัติศาสตร์  

แผ่นดินไหวครั้งนี้ประมาณการว่ามีขนาดประมาณ 8.0 แมกนิจูด และเกิดอาฟเตอร์ช็อกติดตามมาหลายครั้งเป็นเวลาหกเดือนKepu.ac.cn, China virtual museums quake
# อัฐิสถาน
อัฐิสถาน  คือห้องหรือสิ่งก่อสร้างที่ใช้บรรจุหรือเก็บกระดูกที่มักจะสร้างใกล้ศาสนสถาน เพื่อที่จะได้ใช้ในการเก็บโครงกระดูกที่ขุดจากสุสาน คำนี้ในภาษาอังกฤษอาจจะใช้อย่างกว้างๆ ได้ว่าเป็นสถานที่ที่เต็มไปด้วยความตายและความหายนะ
# มหาวิหารเซนต์สตีเฟน
__NOTOC__
มหาวิหารเซนต์สตีเฟน หรือ อาสนวิหารนักบุญสเทเฟน คือ อาสนวิหารที่สร้างขึ้นอุทิสแก่นักบุญสเทเฟน อาจหมายถึง
 อาสนวิหารนักบุญสเทเฟน เวียนนา (St. Stephen's Cathedral, Vienna) - ออสเตรีย 
 อาสนวิหารนักบุญสเทเฟน บริสเบน (The Cathedral of St. Stephen, Brisbane) - ออสเตรเลีย
 อาสนวิหารนักบุญสเทเฟน  พัสเซา (St. Stephan's Cathedral, Passau) - เยอรมนี
 มหาวิหารนักบุญสเทเฟน กรุงบูดาเปสต์ (Saint Stephen's Basilica) - ฮังการี

 ฝรั่งเศส 
มหาวิหารแซ็ง-เอเตียน 
 มหาวิหารอากด์ (Cathédrale Saint-Étienne d'Agde)
 มหาวิหารโอแซร์ (Cathédrale Saint-Étienne d'Auxerre)
 มหาวิหารบูร์ฌ (Cathédrale Saint-Étienne de Bourges)
 มหาวิหารชาล็อง (Cathédrale Saint-Étienne de Châlons)
 มหาวิหารลีมอฌ (Cathédrale Saint-Étienne de Limoges)
 มหาวิหารโม (Cathédrale Saint-Étienne de Meaux)
 มหาวิหารแม็ส (Cathédrale Saint-Étienne de Metz)
 มหาวิหารซ็องส์ (Cathédrale Saint-Étienne de Sens)
 มหาวิหารตูลูซ (Cathédrale Saint-Étienne de Toulouse)
 มหาวิหารตูล (Cathédrale Saint-Étienne de Toul)

ซนต์สตีเฟน
# เครื่องบินพาณิชย์
เครื่องบินพาณิชย์  เป็นเครื่องบินที่มีขนาดใหญ่สำหรับบรรทุกผู้โดยสารได้ครั้งละหลายคนในเชิงพาณิชย์  เครื่องบินพาณิชย์มีความเร็วน้อย แต่สามารถบินได้เป็นระยะทางไกล เพราะตัวลำมีขนาดใหญ่ ถังเชื้อเพลิงใหญ่ จึงสามารถบินระยะไกลได้โดยไม่ต้องหยุดเติมน้ำมันเชื้อเพลิง

เครื่องบินลำแรกที่จัดเป็นเครื่องบินพาณิชย์ คือ ซิคอร์สกี อิลยา มูโรเมตส์ ขนาด 4 เครื่องยนต์ ออกแบบโดยอิกอร์ ซิคอร์สกี ออกบินครั้งแรกเมื่อวันที่ 10 ธันวาคม ค.ศ. 1913  และในวันที่ 25 กุมภาพันธ์ ค.ศ. 1914 ได้ออกบินทดสอบพร้อมด้วยผู้โดยสาร 16 คน และบินไป-กลับ เส้นทางระหว่างเซนต์ปีเตอร์สเบิร์ก-เคียฟ ระหว่างวันที่ 21 ถึง 23 มิถุนายน ในปีเดียวกัน

ผู้ผลิตปัจจุบัน

ประเทศบริษัทเอ็มบราเออร์บอมบาร์ดิเอร์ โคแมคซีอานLet Kunoviceแอร์บัสเอทีอาร์มิตซูบิชิแอร์คราฟต์คอร์ปอเรชั่นยูไนเต็ดแอร์คราฟต์คอร์ปอเรชั่น (รวม ตูโปเลฟ, ยาโกเลฟ, ซุคฮอย, อิลยูชิน, และอื่นๆ)อานโตนอฟโบอิง

อดีต

ประเทศบริษัทแมคดอนเนลล์ดักลาสฟอกเกอร์นิฮอนแอร์คราฟต์แมนูแฟคเจอริงคอร์ปอเรชั่น
# 85 สกายทาวเวอร์
85 สกายทาวเวอร์ (, ; ชื่อเดิม "T & C Tower" และ "ทุนเท็กซ์ (Tuntex) สกายทาวเวอร์") เป็นตึกระฟ้าที่ตั้งอยู่ในเขตหลิงหย่า เมืองเกาซุง ทางตอนใต้ของเกาะไต้หวัน มีความสูงตัวตึก 347.5 เมตร (1,140 ฟุต) ความสูงจนถึงยอดเสาอากาศ 378.0 เมตร (1,240 ฟุต) ตึกนี้เริ่มก่อสร้างเมื่อปี ค.ศ. 1994 สิ้นสุดเมื่อปี 1997 กลายเป็นตึกที่สูงที่สุดในเมืองเกาซุง และสูงที่สุดในไต้หวันก่อนที่ตึกไทเป 101 จะสร้างเสร็จ แทนที่ตึกชินคงไลฟ์ทาวเวอร์ (สูง 244.2 เมตร (801 ฟุต)) ซึ่งเคยเป็นตึกที่สูงที่สุดในไต้หวันหลังจากที่ตึกสร้างเสร็จในปี ค.ศ. 1993 ปัจจุบันมีความสูงเป็นอันดับที่ 2 ของเกาะไต้หวันรองจากไทเป 101

ลักษณะของตึกถูกออกแบบให้มีลักษณะคล้ายกับอักษรภาษาจีนคำว่า 高 (พินอิน: gāo, เกา) มีความหมายว่า สูง และยังเป็นตัวอักษรแรกของชื่อเมืองเกาซุงอีกด้วย

 การใช้งาน 
85 สกายทาวเวอร์ แบ่งการใช้งานออกเป็น 7 ส่วนหลัก
 ชั้น 1-7: ห้างสรรพสินค้าเชียนไทไดมารุ
 ชั้น 8-11: สวนสนุกในร่มเชียนไท
 ชั้น 12-38: สำนักงาน, อพาร์ทเมนต์ที่พักอาศัย
 ชั้น 39-70: โรงแรมแกรนด์โฟร์โมซาเกาซุง
 ชั้น 75: หอสังเกตการณ์, หอชมวิวในร่ม
 ชั้น 76-79: พาเลซคลับ (บันเทิง)
 ชั้น 76: สถานบันเทิง
 ชั้น 77-78: ร้านอาหาร
 ชั้น 79: สปา, ซาวน่า
 ชั้น 80-85: แผนกสื่อสาร, ห้องเครื่อง

 หมายเหตุ: ชั้นที่ 1-38 ตึกมีอยู่ 2 ส่วน และชั้นที่ 39-85 มี 1 ส่วน (ดูภาพประกอบ)
# ลิม ซู-จ็อง
ประวัติ 
ลิม ซู-จ็อง เกิดวันที่ 17 ตุลาคม ค.ศ. 1985  เธอได้ฝึกวิชามวยไทยตั้งแต่สมัยเรียนอยู่ชั้นไฮสคูล และมาฝึกวิชามวยไทยที่ประเทศไทย เมื่ออายุ 22 ปี เป็นเวลา 3 เดือน「格闘界のキム・ヨナ」イム・スジョン、Ｋ－１殴りこみ (2/2)  Sankei Shimbun  ภายหลังจากนั้น เธอได้เข้าร่วมการแข่งขันมวยไทย และเค-วันมาแล้วหลายรายการที่เกาหลีใต้

 การแข่งขันในระดับอาชีพ 
เธอได้เปิดตัวในรายการเค-วันครั้งแรก โดยได้พบกับ เรนะ คูโบตะ ซึ่งเป็นแห่งแชมป์ชู้ตบ็อกซิ่งในอนาคต จากการแข่งขันในครั้งนี้ ลิมเป็นฝ่ายชนะคะแนนอย่างไม่เป็นเอกฉันท์ ในช่วงยกพิเศษของรายการ เคขวัน อะวอร์ด & แมกซ์โคเรีย 2009 

 นอกวงการกีฬา 
นอกเหนือจากการแข่งขันคิกบ็อกซิ่งและมวยไทย ลิมยังได้ปรากฏตัวในรายการโทรทัศน์หลายรายการ และรับงานเสริมเป็นนักแสดงหญิง ที่จัดฉายเป็นซีรีส์ในเกาหลีใต้美人戦士スジョン、本業は芸能界より格闘技＝K-1 K-1 OFFICIAL WEBSITE | イム・スジョン | 選手データベース  K-1  นอกจากนี้ใน ค.ศ. 2008 ลิมยังได้ร่วมแสดงในภาพยนตร์ศิลปะการต่อสู้ป้องกันตัวเรื่องช็อคโกแลต 「秋山のUFCでのファイトマネーは驚くほど低い！」韓国メディアが秋山の契約を暴露!?  

 สถิติการแข่งขัน 
 สถิติการแข่งขันชก 8 ครั้ง ชนะ 6 ครั้ง แพ้ 2 ครั้ง
 ผล แต้ม คู่ชก วิธีชนะ รายการ วันที่ ยก เวลา สถานที่การแข่งขัน หมายเหตุชนะ6-2-0 ซาโตโกะ ซาซากิกรรมการตัดสิน (2-0)เจ-เกริลส์: แคชเดอะสโตน 628 มีนาคม ค.ศ. 20103+1e2โตเกียว ประเทศญี่ปุ่นชนะ5-2-0 พัก อู-ย็อนกรรมการตัดสินเดอะข่าน 227 พฤศจิกายน ค.ศ. 200932โซล เกาหลีใต้ชนะ4-2-0 อาเลน่า โฮล่ากรรมการตัดสิน (3-0)เดอะข่าน 227 พฤศจิกายน ค.ศ. 200932โซล เกาหลีใต้ชนะ3-2-0 เฉิน ชิงกรรมการตัดสิน (3-0)เค-วัน เวิลด์ กรังปรีด์ 2009 อินโซลไฟนอล 1626 กันยายน ค.ศ. 200933โซล เกาหลีใต้แพ้2-2-0 เมย์ ยามากูจิกรรมการตัดสิน (0-3)ชู้ตบ็อกซิ่งเกริลส์ เอส-คัพ 200923 สิงหาคม ค.ศ. 200932โตเกียว ประเทศญี่ปุ่นชนะ2-1-0 เรนะ คูโบตะกรรมการตัดสิน (2-1)เค-วัน อะวอร์ดแอนด์แมกซ์ โคเรีย 200920 มีนาคม ค.ศ. 20093+1e3โซล เกาหลีใต้ชนะ1-1-0 แอชลี่ย์TKO (จมูกหัก)เดอะข่าน ซีรีส์ 130 มีนาคม ค.ศ. 200832โซล เกาหลีใต้แพ้0-1-0 โทโมมิ ซูนาบะกรรมการตัดสิน (0-2)คับ*คิกส์ 3 เดย์ เฟิร์ส - AJ ไนท์: เทรดิชั่น7 ตุลาคม ค.ศ. 200633โตเกียว ประเทศญี่ปุ่น
คำอธิบาย: 

 ภาพยนตร์ 
 ปี  เรื่อง  บทบาท  หมายเหตุ  อ้างอิง 2551  ช็อกโกแลต  ลูกน้องนักมวยไทย  รับเชิญ
# รูดอล์ฟที่ 4 ดยุกแห่งออสเตรีย
รูดอล์ฟที่ 4 ดยุคแห่งออสเตรีย หรือ รูดอล์ฟผู้ก่อตั้ง (,) (1 พฤศจิกายน ค.ศ. 1339 - 27 กรกฎาคม ค.ศ. 1365) รูดอล์ฟที่ 4เป็นดยุคแห่งออสเตรียของราชวงศ์ฮับส์บวร์ก และ ประกาศตนเองเป็นอาร์ชดยุกแห่งอาณาจักรอาร์ชดยุกแห่งออสเตรียระหว่างปี ค.ศ. 1358 ถึงปี ค.ศ. 1365 โดยการปลอมเอกสาร “Privilegium Maius” เพื่ออ้างสิทธิต่างๆ ของอาณาจักรอาร์ชดยุกที่ตั้งขึ้น
# นักบุญฟลอเรียน
นักบุญฟลอเรียน (,) เป็นนักบุญในคริสต์ศาสนา และ เป็นนักบุญผู้พิทักษ์อัปเปอร์ออสเตรียร่วมกับนักบุญลีโอโพลด์
# สันนิบาตศักดิ์สิทธิ์
__NOTOC__
สันนิบาตศักดิ์สิทธิ์ อาจจะหมายถึง

 สันนิบาตศักดิ์สิทธิ์ ค.ศ. 1495 หรือที่เรียกันว่า “สันนิบาตแห่งเวนิส” - กลุ่มพันธมิตรของประเทศที่เป็นศัตรูกับฝรั่งเศสที่ก่อตัวกันขึ้นเพื่อต่อต้านการขยายอำนาจของฝรั่งเศเข้าไปในอิตาลี การรวมตัวเป็นสันนิบาตจัดการโดยสมเด็จพระสันตะปาปาอเล็กซานเดอร์ที่ 6
 สันนิบาตศักดิ์สิทธิ์คองเบร - กลุ่มพันธมิตรเพื่อต่อต้านการเป็นพันธมิตรของเวนิสที่รวมทั้งพระเจ้าหลุยส์ที่ 12, จักรพรรดิแม็กซิมิเลียนที่ 1 และแฟร์ดินานด์ที่ 1 ที่ก่อตั้งขึ้นโดยสมเด็จพระสันตะปาปาจูเลียสที่ 2
 สันนิบาตศักดิ์สิทธิ์ ค.ศ. 1538 - กลุ่มพันธมิตรมราดำรงตัวอยู่เพียงระยะเวลาอันสั้นที่ก่อตั้งขึ้นโดยสมเด็จพระสันตะปาปาปอลที่ 3 โดยการแนะนำของสาธารณรัฐเวนิส
 สันนิบาตศักดิ์สิทธิ์ ค.ศ. 1571 หรือ สันนิบาตศักดิ์สิทธิ์แห่งเมดิเตอเรเนียน ก่อตั้งขึ้นโดยสมเด็จพระสันตะปาปาปิอุสที่ 5 ที่ผู้ร่วมเกือบทั้งหมดเป็นรัฐที่ราชนาวีที่แข็งแกร่งในทะเลเมดิเตอเรเนียน 
 สันนิบาตศักดิ์สิทธิ์ ค.ศ. 1684 ที่เริ่มโดยสมเด็จพระสันตะปาปาอินโนเซนต์ที่ 11 ที่ประกอบด้วยจักรวรดิโรมันอันศักดิ์สิทธิ์,  สาธารณรัฐเวนิส และโปแลนด์
 สันนิบาตศักดิ์สิทธิ์ ค.ศ. 1717 เป็นองค์กรพิเศษที่จัดขึ้นโดยพระสันตะปาปาที่สร้างพันธมิตรระหว่างอาณาจักรพระสันตะปาปากับโปรตุเกส, เวนิส และ มอลตา ในการต่อต้านจักรวรรดิออตโตมัน ที่เป็นผลให้เกิดยุทธการมาทาพาน
# สงครามโปแลนด์-ออตโตมัน (ค.ศ. 1683-1699)
สงครามโปแลนด์-ออตโตมัน (ค.ศ. 1683-1699) เป็นสงครามโปแลนด์-ออตโตมันครั้งที่สาม หรือ สงครามสันนิบาตศักดิ์ศิทธิ์ ที่ใช้โดยฝ่ายโปแลนด์ หรือ ในความขัดแย้งที่เป็นส่วนหนึ่งของมหาสงครามตุรกี ความขัดแย้างเริ่มขึ้นด้วยชัยชนะของโปแลนด์ในยุทธการเวียนนาในปี ค.ศ. 1683 และจบลงด้วยการลงนามในสนธิสัญญาคาร์โลวิทซ์, การได้ดินแดนเครือจักรภพโปแลนด์-ลิทัวเนียที่เสียไปในสงครามโปแลนด์-ออตโตมันก่อนหน้านั้นคืนมา (สงครามโปแลนด์-ออตโตมัน (ค.ศ. 1672–ค.ศ. 1676)) สงครามครั้งนี้เป็นสงครามครั้งสุดท้ายระหว่างเครือจักรภพโปแลนด์-ลิทัวเนียและจักรวรรดิออตโตมัน แต่แม้ว่าโปแลนด์จะได้รับชัยชนะเหตุการณ์นี้ก็เป็นจุดเริ่มต้นของการเสื่อมอำนาจของไม่แต่จักรวรรดิออตโตมัน แต่ของเครือจักรภพด้วย ซึ่งตั้งแต่นั้นมาก็มิได้มีบทบาทนอกเขตแดนของราชอาณาจักรของตนเอง

สงคราม
หลังจากบ้านเมืองอยู่ในความสงบอยู่สองสามปีออตโตมันก็นำทัพเข้ามาโจมตีจักรวรรดิฮับส์บวร์กอีกครั้ง กองทัพเติร์กเกือบจะยึดกรุงเวียนนาเมืองหลวงของจักรวรรดิได้ แต่พระมหากษัตริย์โปแลนด์พระเจ้าจอห์นที่  3 โซบีสกีนำกองทัพพันธมิตรคริสเตียนจนได้รับชัยชนะในยุทธการเวียนนาที่สร้างความสั่นสะเทือนให้แก่ความมั่นคงของจักรวรรดิออตโตมันในยุโรปตะวันออกเฉียงใต้Polish-Ottoman War, 1683-1699 and  Habsburg-Ottoman War, 1683-1699 at History of Warfare, World History at KMLA

สมเด็จพระสันตะปาปาอินโนเซนต์ที่ 11 ทรงก่อตั้งกลุ่มสันนิบาตศักดิ์สิทธิ์ใหม่ขึ้นที่นำโดยออสเตรียในความปกครองของฮับส์บวร์ก, สาธารณรัฐเวนิส และ โปแลนด์ในปี ค.ศ. 1684 โดยมัสโคไวท์รัสเซียเข้าร่วมในปี ค.ศ. 1686 จักรวรรดิออตโตมันได้รับความพ่ายแพ้อย่างยับเยินสองครั้งในการต่อสู้กับจักรวรรดิโรมันอันศักดิ์สิทธิ์ ครั้งที่สองในยุทธการโมเฮ็คส์ในปี ค.ศ. 1687 และสิบปีต่อมาในปี ค.ศ. 1697ในยุทธการเซนทา

ในแนวรบรองด้านโปแลนด์ยุทธการในปี ค.ศ. 1683 (เวียนนา และ พาร์คานี) หลังจากที่จอห์นที่ 3 โซบิสกีเสนอให้สันนิบาติสร้างแนวป้องกันอันเข้มแข็งร่วมกัน ทำการโจมตีที่ไม่ได้รับความสำเร็จเท่าใดนักที่มอลโดเวียในปี ค.ศ. 1686 เมื่อฝ่ายออตโตมันไม่ยอมเข้าต่อสู้อย่างประจันหน้าแต่เที่ยวโจมตีรังควานแทนที่ ในช่วงสี่ปีต่อมาโปแลนด์ทำการปิดบริเวณป้อมที่สำคัญทางยุทธศาสตร์ที่Kamianets-Podilskyi และออตโตมันทาร์ทาร์เข้าโจมตีในบริเวณชายแดน ในปี ค.ศ. 1691 จอห์นที่ 3 โซบิสกีนำทัพไปทำการรณรงค์อีกครั้งในมอลโดเวียที่ประสบความสำเร็จกว่าครั้งก่อนแต่ก็มิได้รับชัยชนะอย่างเด็ดขาดPolish Renaissance Warfare: Part 8 - from 1672 to 1699

ยุทธการครั้งสุดท้ายของการรณรงค์คือการต่อสู้ใน battle of Podhajce ในปี ค.ศ. 1698 ที่ Feliks Kazimierz Potocki ได้รับชัยชนะต่อออตโตมันที่เข้ามารุกรานเครือจักรภพ สันนิบาตได้รับชัยชนะในปี ค.ศ. 1699 และสามารถบังคับให้จักรวรรดิออตโตมันต้องลงนามในสนธิสัญญาคาร์โลวิทซ์ จักรวรรดิออตโตมันสูญเสียดินแดนส่วนใหญ่ในยุโรป และต้องคืนดินแดนที่ได้มาคืนแก่โปแลนด์

ยุทธการในสงคราม
ยุทธการข้างล่างเป็นยุทธการในแนวรบโปแลนด์-ออตโตมันเท่านั้น และไม่รวมยุทธการอื่นของมหาสงครามตุรกีที่ไม่มีทหารโปแลนด์เข้าเกี่ยวข้องเป็นจำนวนพอสมควร
ยุทธการเวียนนา (12 กันยายน ค.ศ. 1683)
battle of Parkany (Štúrovo) (7-9 ตุลาคม ค.ศ. 1683)
battle of Yazlovets (ค.ศ. 1684)
battle of Boiany (ค.ศ. 1685)
siege of Kamianets-Podilskyi (Kamianets-Podilskyi) (ค.ศ. 1687)
battle of Smotrych (ค.ศ. 1688)
battle of Suceava (ค.ศ. 1691)
battle of Târgu Neamţ (ค.ศ. 1691)
battle of Ustechko (Устечко) (6 ตุลาคม ค.ศ. 1694)
battle of Lwów (Lviv) (ค.ศ. 1694)
Battle of Podhajce (8-9 กันยายน ค.ศ. 1698)